als_Latn dik_Latn sag_Latn
Partia Demokratike i ka të prishura marerëdhëniet me partnerët tanë ndërkombëtarë. Kjo për shkak të gjuhës së përdorur kundër tyre, që nga vera e nxehtë e vitit 2016 kur Berisha, Basha dhe tërë lidershipi i PD iu kundërvu atyre. Teksa ishin kundër reformës në drejtësi që kërkohej me ngulm prej tyre përmes ambasadorëve Donald Lu dhe Romana Vlahutin. Që nga ideja e “sovranitetit” të cënuar nga ndërkombëtarët e deri tek mbështetja që i dhanë Ramës sipas tyre për të futur në dorë drejtësinë, kanë qënë disa nga akuzat më të forta që Berisha, Basha dhe drejtuesit e tjerë të PD kanë bërë kundër ambasadorëve të SHBA dhe BE dhe shteteve që përfaqësojnë, në përpjekjen e tyre për të penguar reformën në drejtësi.
Pas paralajmërimeve të forta të ambasadorëve Lu dhe Vlahutin por dhe qeverive të SHBA dhe BE që ishin prapa tyre, Berisha, Meta dhe mbështetësit e tyre u detyruan ta lëshonin votën pro reformës në drejtësi pas asnjë “firo”, pra në masën 100 përqind, një rast i paparë në asnjë Parlament të botës. Por më pas filluan përplasjet dhe akuzat ndaj ndërkombëtarëve, për të arritur kulmin në ato muaj të ngritjes së çadrës së protestës në bulevardin qëndror të kryeqytetit, përballë godinës së Kryeministrisë.
Basha refuzoi jo vetëm këshillat e politikës në vend por dhe të partnerëve tanë ndërkombëtarë, përfshirë këtu dhe përfaqësuesit e PPE-ve ku bën pjesë dhe PD, dhe veçanërisht refuzoi dhe zgjidhjet e ofruara nga ana e përfaqësuesve dhe dërguarve të Merkel. Dhe u detyrua më pas pas kërcënimit amerikan se do të hapë dosjet e tij, që të nënshkruante një pakt me kundërshtarin politik Edi Rama më 18 maj, pakt që tejkaloi të gjitha pritshmëritë dhe që i dha më shumë se gjysmën e qeverisë opozitës. Duke i mbyllur gojën përfundimisht për kontestimin e zgjedhjeve, pasi vetë PD kishte në dorë tërë ministritë që bënin zgjedhjet, gjithë ministritë dhe drejtoritë që mendohej se shërbenin si “hambar” për mbushjen e kutive për PS.
Por lëvizja e Bashës më shumë se për të dalë nga çadra, më shume së për të fituar në zgjedhje, e dinte se nuk fitonte në asnjë mundësi, ishte për të rregulluar marrëdhëniet me partnerët tanë ndërkombëtarë dhe kryesisht me Angela Merkel si kryetare e CDU që është dhe promotore e një Evrope të bashkuar deri më tani. Dhe ku më mirë se përmes një pakti me Edi Ramën, me kredeciale fantastike me Evropën dhe SHBA, dhe në veçanti me Merkel mund të rregullohen këto marrëdhënie.
Basha i ka qëndruar strikt marrëveshjes me Ramën, duke premtuar se do të vijojë sërisht të respektojë marrëveshjen me kreun e qeverisë dhe në mbështetje të reformave të mëdha integruese. Çka do të thotë se kërkon të rifitojë besimin e humbur tek ndërkombëtarët, duke tektuar që përmes bashkëpunimit me Ramën të arrijë sërish të jetë normal në komunikim me kancelaritë perëndimore. Mbështetje e cila po e ndihmon dhe në luftën e brendshme në PD për të marrë një mandat të dytë në krye të partisë më të madhe opozitare. Rama jo vetëm që nuk po e sulmon, por po e vlerëson shumë marrëveshjen e nënshkruar me Bashën para zgjedhjeve që solli jo vetëm hyrjen e PD në zgjedhje, por dhe çtensionimin e situatës dhe zhvillimin e një fushatë të qetë, një procesi votimi dhe numërimi të votave normal, nxjerrjes së rezultatit pa zvarritje për herë të parë për dy ditë.
Rama këtë vlerësim për Bashën e ka bërë dhe në takime me partnerët ndërkombëtarë, një kredecial shtesë ky për liderin e PD, dhuruar nga vetë kundërshtari i tij politik Rama. Për më tepër që “qershia” mbi tortë ka qënë dhe bashkia e Kavajës, që kandidati i PD Isa Sakja e mori me 24 vota më shumë përballë PS dhe kandidatit të saj. Ku Rama kishte gjithë mundësinë ta merrte këtë bashki, por me sa duket e la si “dhuratë” për Bashën që ta përdorë për fushatën e tij të rizgjedhjes në krye të PD.
Të gjitha këto janë një mbështetje e fortë e Ramës për Bashën, ndërkohë që kreu i PD tenton që përmes Ramës të arrijë sërisht të rizgjidhet në krye të PD por dhe të rregullojë marrëdhëniet me ndërkombëtarët. Një skenar i mirëmenduar që e avantazhon shumë Bashën në krye të PD./Pamfleti.com
more recommended stories
-
“Shteti i Edi Ramës” me dy standarte: Vila e Anetës te kompleksi i Pandi Carapulit ka nevojë për dritë
Në një kohë kur vendi vuan.
-
Çifti Fana pasuri prej sheiku me dy rroga, me vila, biznese dhe livadhe, pse duhet të zbatohet ligji antimafia
Si e shpërbleu Berisha avokatin e.
-
E shkuara e zezë e Neshat Fanës, avokatit të Berishës dhe drejtorëve të korruptuar të PD, pse duhet të arrestohet, vëllai i dënuar me 20 vjet burg
Bashkëshortja e Fanës dha dorëheqjen nga.
-
Berisha i tmerruar, ngatërron “21 janarin” me “21 dhjetorin”. S’ka faj, është “peshë” gjaku për të në kurriz. Dhe Izet Haxhia po vjen për të dëshmuar
Ish kryeministri i Shqipërisë Sali Berisha.
als_Latn als_Latn als_Latn als_Latn als_Latn als_Latn als_Latn eng_Latn unk als_Latn als_Latn unk als_Latn als_Latn unk als_Latn als_Latn unk als_Latn als_Latn